Lav et referat af nedenstående tekst:

Tekst:
Fra tirsdag trådte en ny digital testløsning i kraft i Nordjylland. Det er Rejsekort & Rejseplan A/S, som i samarbejde med Nordjyllands Trafikselskab har lanceret en test, hvor det er muligt for testpersonerne at tjekke ind og ud via en app. Testen har et maksimum på 2000 aktive testpersoner, og testen har allerede oplevet stor interesse fra nordjyderne. - 2400 har allerede tilmeldt sig, men ikke alle har downloadet appen. Så det er gået noget hurtigere, end vi havde regnet med, siger Mette Henriksen, chef hos NT for Kunder & Salg. Ikke for sent Selvom testen har et maksimum på 2000 aktive kunder, så er man ikke en aktiv kunde, hvis man er en af de 2400 personer, som har tilmeldt sig. Rejsekort-appen skal først downloades, og man skal foretage en rejse på testløsningen, inden man gælder for en aktiv testperson. Derfor er det ikke for sent at tilmelde sig som testperson. - Én ting er, at de downloader appen. En anden ting er, hvor mange der så kommer til at bruge det, siger Mette Henriksen. Hun oplyser, at der er cirka 1600 nordjyder, som har downloadet appen, og der er foretaget cirka 500 registrerede rejser. - Der er flest i Aalborg, som har tilmeldt sig, så vi vil gerne appellere til, at folk, der rejser udenfor Aalborg, også melder sig til, siger hun. Nordjylland er den eneste landsdel, hvor testløsningen bliver lanceret, og det er der en god grund til ifølge Mette Henriksen. - Nordjyderne synes, det er sjovt, og de vil være med. Nordjyderne var også hurtige til at tage imod Rejsekort, og man er åben for at prøve nye billetformer i Nordjylland. Det er også en af grundene til, at vi er valgt som testområde, lyder det. Testløsningen løber frem til november i år.

Referat:
På kort tid har mere end 2400 nordjyder tilmeldt sig den nye testløsning hos Rejsekort, hvor det er muligt at tjekke ind og ud via Rejsekorts app. Men det er ikke for sent at tilmelde sig, hvis man vil være med.